alexandrainst/scandi-wiki huggingface dataset:
Danjel

Daníel Dagur Hermannsson (f. 29 apríl 2006), betur þekktur sem Danjel, er íslenskur rappari, söngvari og pródúsent.

Danjel byrjaði að fyrst gera takta þegar hann var 13 ára gamall og skrifa texta og rappa 14 ára. Hann segist ekki hafa byrjað að hlusta almennilega á tónlist fyrr en 2018, það ár kynntinst hann tvemur vinum sínum og segir að þeir hafi eiginlega sýnt honum tónlist.

Danjel gaf út sitt fyrsta lag “Ekki Eins og Þeir” 2020

Júní 2022 gaf hann út lagið "Gucci bolur" með vini sínum Galdri, hann náði vel að byggja upp spennu fyrir laginu á samfélagsmiðlinum TikTok, lagið var eitt mest spiluðu lögum andsins á útgáfudag. Júlí 2022 gaf hann út EP plötuna Óregla.

Tónlist

Plötur 

 2021 – RUGL
 2022 – Óregla

Stökur 

 2020 – Ekki Eins og Þeir
 2021 – Stoppa mig

 2022 – Gucci Bolur

Tilvísanir

Tenglar 
Danjel á Instagram
Eldgosið við Meradali 2022

Þann 3. ágúst árið 2022, rúmu ári eftir að eldgosinu við Fagradalsfjall lauk opnaðist um 300 metra löng sprunga við norðanverða Meradali, við norðurenda hrauns sem rann 2021, og nálægt Meradalahnjúkum. Jarðskjálftahrina var vikurnar áður og 3 dögum áður var skjálfti upp á 5,5 nálægt Grindavík. Sprungan sem opnaðist var lengri og gosið öflugra en í síðasta gosi þegar það hófst. 
 Hún þéttist í nokkur gosop og einn aðalgíg fyrstu vikuna. Gosið stóð í um 18 daga. Það var 8% rúmmáls gossins í Geldingadölum og fjórðungur flatarmáls þess.

Þróun
6. ágúst: Sprungan hefur dregist saman og virkni er í 3 gosopum/gígum. Hættusvæði hefur verið skilgreint og möguleiki er á nýjum sprungum. 
9. ágúst: Yfirvöld ákváðu að meina börnum undir 12 ára að fara að gosstöðvunum en ferðamenn höfðu virt lokanir vegna veðurs að vettugi dagana áður og lent í hrakningum. 
16. ágúst: Dregið hefur úr hraunflæði og var það þriðjungur þess sem var fyrstu viku gossins. 
20. ágúst: Engin kvika er sjáanleg en rýkur úr gígnum. 
21. ágúst: Engin virkni sjáanleg.

Tenglar
Upplýsingasíða Jarðvísindastofnunar

Tilvísanir

2022
Eldgos á Íslandi
Fjölfrumungur

Fjölfrumungur er lífvera sem samanstendur af meira en einni frumu, ólíkt einfrumungum.

Allar tegundir dýra, landplöntur og flestir sveppir eru fjölfrumungar, eins og margir þörungar, en nokkrar lífverur eru að hluta til einfrumungar og að hluta fjölfrumungar eins og ættkvíslin Dictyostelium.

Fjölfrumungar verða til á nokkra vegu, til dæmis með frumuskiptingu eða sameiningu nokkra einstakra frumna. Bakteríuþyrpingar eru afleiðing sameiningar margra frumna af sömu tegund sem mynda nýlendu. Hinsvegar er oft erfitt að aðskilja nýlendur frá sönnum fjölfrumungum því hugtökin eru ekki aðskilin.
Það eru einnig til fjölkjarna lífverur sem eru tæknilega einfrumu lífverur, nægjanlega stórar til að sjást með berum augum, svo sem xenophyophorea sem getur náð 20 cm.

Heimildir 

Þróunarlíffræði
No Cav

No Cav er blaðamannahugtak sem notað er  til að gefa til kynna stóra ítalska mótmælahreyfingu sem varð til snemma á 21. öld  og samanstóð af samtökum og hópum borgara sem sameinuðust í gagnrýni á Carrara marmaranámurnar í Apúan Alpanir.

Hugtakið No Cav, stutt fyrir „No Cave“ ("Nei við námurnar", á ítölsku), var notað í fyrsta skipti í grein eftir Il Tirreno árið 2014 til að skilgreina aðgerðasinnar sem höfðu tekið þátt í sýnikennslu Salviamo le Apuane nefndarinnar  .

No Cav-táknið samanstendur af stílfærðri svarthvítri framsetningu á Vara-brautinni á Carrara einkajárnbraut þar sem stórt rautt X er krossað yfir, þar fyrir ofan orðin „NO CAV“ einnig rautt, allt á hvítum bakgrunni   .

Þessi borði, sem minnir á grafíska hönnun No TAV hreyfingarinnar, birtist aðeins árið 2020, á viðburði sem skipulagður var af umhverfisverndarsinnanum Gianluca Briccolani, sem árið eftir, ásamt Claudio Grandi og fleirum, hefði stofnað samtökin Apuane Libere    .

Þetta tákn og skilgreiningin á "No Cav" eru ekki notuð eða samþykkt af öllum hópum hreyfingarinnar og margir kjósa að skilgreina sig með nákvæmari hugtökum.
Náttúruverndarsamtök
Umhverfisvernd
Jón Ingimarsson

Jón Kristján Hólm Ingimarsson (f. á Akureyri 6. febrúar 1913, d. 15. febrúar 1981) var formaður Iðju, félags verksmiðjufólks um áratuga skeið og einn aðsópsmesti verkalýðsleiðtogi landsins. Hann starfaði einnig að ýmsum öðrum málefnum, jafnt á sviði stjórnmála og íþrótta á Akureyri.

Lífshlaup
Jón Ingimarsson var sonur Ingimars Jónssonar iðnverkamanns og Maríu Kristjánsdóttur. Hann ólst upp í Tóvinnuvélahúsinu, eða Gefjunarhúsinu, sem stóð í hallanum sunnan við Gefjunarverksmiðjuna á Akureyri. Faðir hans starfaði við verksmiðjuna meira en þrjátíu ár og Jón hóf sjálfur störf þar á táningsaldri og starfaði til ársins 1946. Eftir það varð verslunarmaður hjá Pöntunarfélagi verkalýðsins og síðar vörubílsstjóri. Árið 1954 hóf hann störf fyrir fulltrúaráð verkalýðsfélaganna og á Akureyri.

Afskipti Jóns af verkalýðsmálum hófust þegar hann var einn af stofnendum Iðju árið 1936. Hann var snemma kjörinn gjaldkeri og síðar ritari. Árið 1946 var hann svo kjörinn formaður félagsins og gegndi því til dauðadags 35 árum síðar.

Í stjórnmálum fylgdi Jón Sósíalistum og síðar Alþýðubandalaginu að málum. Hann var lengi viðloðandi bæjarmálin á Akureyri, bæði sem aðal- og varamaður í bæjarstjórn.

Jón var virkur í starfsemi skákhreyfingarinnar og sat um tíð í stjórn Skáksambands Íslands. Hann var einnig liðtækur áhugaleikari og starfaði mikið að leiklistarmálum.

Tengill
 Æviágrip á vef Iðnaðarsafnsins

Íslenskir verkalýðsleiðtogar
Petrína K. Jakobsson

Petrína Kristín Jakobsson (4. febrúar 1910 - 2. september 1991) var bæjarfulltrúi og sérfræðingur á sviði kortagerðar og orkumála. Hún var forstöðukona Teiknistofu raforkumálastjóra og síðar Orkustofnunar á árunum 1944-77.

Ævi og störf
Petrína fæddist á Húsavík, dóttir hjónanna Jóns Ármanns Jakobssonar og Valgerðar Pétursdóttur, en fluttist með fjölskyldunni til Reykjavíkur 1920. Hún nam við Samvinnuskólann 1928-89 og laug gagnfræðaprófi frá MR. Hún nam teikningu, m.a. við Handíðaskólann og lærði síðan landmælingar og kortagerð hjá Zóphaníasi Pálssyni og síðar híbýlafræði, lýsingatækni og lampagerð í Danmörku, Bretlandi og Hollandi.

Hún starfaði á skrifstofu Rafmagnsveitunnar 1930-44 áður en hún færði sig til embættis Raforkumálastjóra og síðar Orkustofnunar.

Í stjórnmálum fylgdi Petrína Sósíalistum og síðar Alþýðubandalaginu að málum. Hún var varamaður í bæjarstjórn Reykjavíkur kjörtímabilið 1942-46 og bæjarfulltrúi frá 1954-58. Hún átti sæti barnaverndarnefnd frá 1936-48.

Petrína kom óbeint við sögu Dreifibréfsmálsins svokallaða, en í viðtali við hana sem Pétur Pétursson birti í Morgunblaðinu árið 2000, kom fram að hún hefði legið undir grun að hafa samið dreifibréfið sem málið snerist um, en að breskur hermaður sem hún kynntist hafi að líkindum aðstoðað við gerð þess.

Heimildir 
 Páll Líndal og Torfi Jónsson. Reykjavík : Bæjar- og borgarfulltrúatal 1836-1986. Reykjavík 1986, bls. 102.
 Morgunblaðið 15. október 2000, bls. 20B.

Íslenskar stjórnmálakonur
Húsfellsbruni

Húsfellsbruni er heiti yfir hraun sem hafa runnið á mismunandi tímum úr eldstöð nærri Stóra-Kóngsfelli hjá Bláfjöllum. Hraunið er kennt við Húsfell sem er vestar.

Tenglar
Vísindavefurinn: Hvað eru margar virkar eldstöðvar í kringum höfuðborgarsvæðið?

Hraun á Íslandi
Bláfjöll
Skálafell (Hellisheiði)

Skálafell er 574 metra móbergsfjall á Hellisheiði.

Fjöll á Íslandi
Sveitarfélagið Ölfus
Listi yfir vegamálastjóra

Listi yfir vegamálastjóra snýr að þeim  sem hafa verið skipaðir vegamálastjórar Vegagerðarinnar frá sköpun titilsins árið 1918.

Listinn 

Samgöngur á Íslandi
Listar tengdir Íslandi
Grossglockner

Grossglockner eða Glockner er hæsta fjall Austurríkis eða 3.798 metrar. Fjallið er hluti af Hohe Tauern-fjallgarðinum í mið Austur-Ölpunum. Það liggur á mörkum ríkjanna Carinthia og Tyrol. Í raun eru tindarnir tveir: Grossglockner og Kleinglockner (3.770 m.).
Fjallið er í öðru sæti yfir fjöll í Ölpunum sem rís hæst yfir umhverfi sitt eða 2.424 metra, aðeins Mont Blanc rís hærra.

Fjöll í Austurríki
Alpafjöll
Clawfinger

Clawfinger er sænsk þungarokkshljómsveit sem var stofnuð árið 1989. Sveitin blandar saman þungarokki, rappi, industrial metal og raftónlist. Hún hefur samið pólitíska texta og á m.a. lagið Nigger sem er andrasískt. Hljómsveitin hefur endurhljóðblandað efni fyrir Rammstein og hefur notið talsverðra vinsælda í Þýskalandi.

Meðlimir
Zak Tell – Söngur (1989-2013, 2017–)
Jocke Skog – Hljómborð, bakraddir (1989-2013, 2017–)
Bård Torstensen – Gítar (2003-2013, 2017–), rytmagítar (1990-2013, 2017–)
André Skaug – Bassi (1992-2013, 2017–)
Micke Dahlén – Trommur (2008-2013, 2017–)

Fyrrum meðlimir
Erlend Ottem – Gítar (1990–2003)
Morten Skaug – Trommur (1992–94)
Ottar Vigerstøl – Trommur (1994–97)
Henka Johansson – Trommur (1997–2008)

Breiðskífur
Deaf Dumb Blind (1993)
Use Your Brain (1995)
Clawfinger (1997)
A Whole Lot of Nothing (2001)
Zeros & Heroes (2003)
Hate Yourself with Style (2005)
Life Will Kill You (2007)

Sænskar þungarokkshljómsveitir
Forseti Austurríkis

Forseti Austurríkis er þjóðhöfðingi Austurríkis. Að nafninu til fer hann með mikil völd, samkvæmt stjórnarskrá Austurríkis, en í reynd eru völd hans að mestu leyti táknræn. Forsetaembættið var stofnað í kjölfar þess að Austurrísk-ungverska keisaradæmið var lagt niður 1921, eftir ósigur þess í fyrri heimsstyrjöld. Frá 1951 hefur forsetinn verið kosinn í almennri kosningu til sex ára í senn. Síðan þá hefur forsetinn ýmist kjörinn úr röðum sósíaldemókrata eða Þjóðarflokksins, með þeirri undantekningu að núverandi forseti, Alexander Van der Bellen, kemur úr röðum Græningja.

Aðsetur forsetans er í Leópoldsálmunni í Hofburg-höll í Vínarborg.

Forsetar Austurríkis frá stofnun 2. lýðveldisins
Meinolf Finke

Meinolf Finke (fæddur 14. ágúst 1963 í Arnsberg í Norðurrín-Vestfalía, Þýskaland) er þýskt skáld.

Líf og atvinna 
Meinolf Finke fæddist í Arnsberg í Norðurrín-Vestfalía árið 1963. Eftir að hann lauk stúdentsprófi frá Laurentianum Arnsberg, herþjónustu og starfsnámi sem bankavörður, hóf hann nám í viðskiptafræði við háskólann í Bamberg 1987, sem hann lauk 1992 með viðskiptafræði. Náminu var fylgt eftir með dvöl í Frakklandi og á Ítalíu. Síðan 1993 hefur hann starfað í Rínarlandi á sviði skattaráðgjafar og endurskoðunar.
Til viðbótar við atvinnustarfsemi sína í viðskiptalífinu þróaði Finke hæfileika sína í að skrifa, helst ljóð. Fyrsta útgáfa hans er frá árinu 2006,  ljóðabókin "Ástir ástarinnar". Í mars 2014 var fyrsta ljóðabindi hans, Zauberwelten, gefið út í röðinni 100 ljóð eftir Martin Werhand Verlag. Önnur ljóðabók hans var fylgt eftir í nóvember 2015 undir yfirskriftinni Lichtgestöber í röðinni 100 sonnettur eftir sama útgefanda. Þriðja ljóðabók hans kom út í desember 2016 í textasyrpu með 50 sonnettum undir yfirskriftinni Wintersonne. Í september 2017 Goldregenzeit birtust 50 sonnettur. Í desember 2019 var besta bindi með ljóðum Finke gefið út í seríunni 250 ljóð í MWV undir yfirskriftinni Blütenlese. Ljóð Meinolf Finke einkennist af klassískri, aðallega rómantískri ljóðlist, hann skrifar oft í hefðbundnum sonnettustíl August Graf von Platen.

Meinolf Finke býr og starfar í Bonn.

Stök bindi 
 Zauberwelten. 100 ljóð. Martin Werhand Verlag , Melsbach 2014, ISBN 978-3-943910-03-2.
 Lichtgestöber. 100 sonnettur. Martin Werhand Verlag, Melsbach 2015, ISBN 978-3-943910-04-9.
 Wintersonne. 50 sonnettur. Martin Werhand Verlag, Melsbach 2016, ISBN 978-3-943910-34-6.
 Goldregenzeit. 50 sonnettur. Martin Werhand Verlag, Melsbach 2017, ISBN 978-3-943910-59-9.
 Blütenlese. 250 ljóð. Martin Werhand Verlag, Melsbach 2019, ISBN 978-3-943910-37-7.

Fræðasögur 
 Die Jahreszeiten der Liebe. Ljóðasafn, Martin Werhand Verlag, Melsbach 2006, ISBN 3-9806390-4-5 .

Vefsíðutenglar 
 Opinber vefsíða
 Meinolf Finke í verslun þýska þjóðbókasafnsins
 Meinolf Finke í bókfræðilegum gagnagrunni WorldCat
 Meinolf Finke í: LITon.NRW
 Meinolf Finke í: Lexikon Westfälischer Autorinnen und Autoren

Tilvísanir 

Þýskir rithöfundar
Þýsk skáld
Arnarstapaviti

Arnarstapaviti er 3 m hár brúarlaga innsiglingarviti fyrir höfnina á Arnarstapa á Snæfellsnesi. Vitinn var reistur árið 1941. Ljóseinkenni vitans er LFl WRG 5s (þrískipt hvítt, rautt og grænt langt blikkljós á 5 sekúndna fresti).

Arnarstapi
Vitar á Íslandi
Streitisviti

Streitisviti er viti á Streitishorni, rétt sunnan við Breiðdalsvík á Austurlandi. Núverandi viti var reistur 1984. Hann er áttstrendur, steinsteyptur svartur og hvítur turn, 12 metrar á hæð. Ljóseinkenni hans er Fl(3) WRG 20s (þrískipt hvít, rauð og græn þrjú blikkljós á 20 sekúndna fresti).

Vitar á Íslandi
Breiðdalsvík
Landahólsviti

Landahólsviti er lítill brúarlaga innsiglingarviti við norðanvert mynni Stöðvarfjarðar. Vitinn var reistur 1953. Ljóseinkenni hans er Fl WRG 4s (eitt þrískipt blikkljós á 4 sekúndna fresti)

Tenglar 
 Landahólsviti á Sjólag.is

Stöðvarfjörður
Vitar á Íslandi
Norðfjarðarviti

Norðfjarðarviti er brúarlaga innsiglingarviti yst í þorpinu Neskaupstað á svokölluðum Bakkabökkum við norðanvert mynni Norðfjarðar. Hann var reistur 1952. Tilkomumikið útsýni er frá vitanum og áætlanir eru uppi um að stækka útsýnispall í kringum hann. Ljóseinkenni vitans er Fl(2) WR 7s (tvískipt 2 blikkljós á 7 sekúndna fresti).

Tilvísanir 

Vitar á Íslandi
Neskaupstaður
Kópaskersviti

Kópaskersviti er 14 metra hár ferhyrndur turnlaga svartur og hvítur viti sem stendur norðan við þorpið á Kópaskeri og við suðurenda Kópaskersflugvallar. Vitinn var reistur árið 1945 eftir teikningu Axels Sveinssonar, en var ekki tekinn í notkun fyrr en 1951 vegna erfiðleika við að kaupa í hann ljóstæki. Ljóseinkenni vitans er Fl WRG 20s (eitt þrískipt blikkljós á 20 sekúndna fresti).

Tilvísanir

Tenglar 
 Kópaskersviti á Sjólag.is

Vitar á Íslandi
Kópasker
Húsavíkurviti

Húsavíkurviti er 12 metra hár gulur brúarlaga viti sem stendur á Húsavíkurhöfða við Skjálfandaflóa, rétt norðan við þorpið á Húsavík. Hann var reistur 1956. Ljóseinkenni hans er Fl WRG 2,5s (eitt þrískipt blikkljós á 2,5 sekúndna fresti).

Vitar á Íslandi
Húsavík
Bríkurviti

Bríkurviti er hvítur 4 metra hár steinsteyptur viti við norðanvert mynni Ólafsfjarðar í Fjallabyggð. Vitinn var reistur árið 1966. Ljóseinkenni hans er Fl(3) W 10s (3 hvít blikkljós á 10 sekúndna fresti).

Tenglar 
 Bríkurviti á Sjólag.is

Vitar á Íslandi
Ólafsfjörður
Eiríkur Guðmundsson

Eiríkur Guðmundsson getur átt við:
Eiríkur Guðmundsson, útvarpsmaður og rithöfundur.
Eiríkur Guðmundsson, leikari.
Eiríkur Guðmundsson, hirðstjóri á 14. öld.

Aðgreiningarsíður
Eiríkur Guðmundsson (útvarpsmaður og rithöfundur)

Eiríkur Guðmundsson (fæddur 28. september 1969 í Bolungarvík, látinn 8. ágúst 2022) var útvarpsmaður og rithöfundur. 

Hann lauk B.A. prófi í almennri bókmenntafræði frá Háskóla Íslands árið 1991 og M.A. prófi í íslenskum bókmenntum frá sama skóla. Eiríkur starfaði lengi sem þáttastjórnandi á Rás 1 og stýrði þar meðal annars menningarþáttunum Víðsjá og Lestinni. Einnig skrifaði hann ritdóma og pistla um bókmenntir og menningu.  Hann gaf út nokkrar bækur og var skáldsagan 1983 tilnefnd til Íslensku bókmenntaverðlaunanna 2013.

Bækur
39 þrep til glötunar (2004)
Undir himninum (2006)
Nóttin samin í svefni og vöku Um skáldskap Steins Steinarrs (2008)
Sýrópsmáninn (2010)
1983 (2013)
Ritgerð mín um sársaukann (2018)

Tilvísanir

Íslenskir rithöfundar
Íslenskir útvarpsmenn
Ólafur Þ. Harðarson

Ólafur Þórður Harðarson (f. 12. desember 1951) er íslenskur stjórnmálafræðingur og prófessor emeritus við stjórnmálafræðideild Háskóla Íslands.

Tenglar 
 Ólafur á vef Háskóla Íslands
 Ólafur á Vísindavefnum

Íslenskir stjórnmálafræðingar
Prófessorar við Háskóla Íslands
Donetskfylki

Donetskfylki (úkraínska: Донецька область) er hérað í austur-Úkraínu og hluti af svæðinu Donbas. Héraðið er það fjölmennasta í Úkraínu með 4,1 milljón (2021). Stærð þess er 26,517 km2.

Á miðri 20. öld hét héraðið Stalino Oblast til heiðurs Jósef Stalín þegar Úkraína var hluti af Sovétríkjunum. Stál og kolaframleiðsla hefur verið mikilvægur iðnaður.

Árið 2014 stofnuðu rússneskumælandi aðskilnaðarsinnar Alþýðulýðveldið Donetsk í austurhluta héraðsins með hernaðaraðstoð frá Rússlandi. Árið 2022 réðst Rússland inn í Úkraínu og sölsaði undir sig meirihluta Donetsk héraðs með linnulausum loftárásum á borgir.

Helstu borgir
Donetsk
Maríupol
Makíjívka
Kramatorsk
Horlívka
Slovjansk

Tengt efni

Tilvísanir

Fylki í Úkraínu
Hellasvölungur

Hellasvölungur  (Collocalia fuciphaga / Aerodramus fuciphagus) er lítill fugl af ætt svölunga með heimkynni í Indónesíu.
Fuglinn er fær um að meta umhverfi sitt út frá bergmáli hljóða sem hann gefur sjálfur frá sér (líkt og sumar leðurblökur) og er að þessu leyti nær sérstæður í fuglaríkinu. 
Hreiður gerir hann sér úr munnvatni og er það vinsælt til matar einkum í Kína.

Svölungaætt
Austurríkiskeisari

Austurríkiskeisari var keisari Austurríska keisaradæmisins og síðar Austurrísk-ungverska keisaradæmisins frá 1804 til 1918. Titillinn var búinn til af Frans 2. keisara Heilaga rómverska ríkisins, rétt áður en það var leyst upp. Frans varð eftir það Frans 1. Austurríkiskeisari. Titillinn gekk í arf innan Habsburg-Lorraine-ættar þar til Karl 1. Austurríkiskeisari sagði af sér 1918.
Pokafíll

Pokafíll (fræðiheiti: Diprotodon) er útdauð ættkvísl stórra pokadýra sem eiga uppruna sinn í Ástralíu frá Pleistósentímabilinu. Hún er talin ein af kjarnategundum „megafauna“ í Ástralíu sem voru um alla álfuna á Pleistósentímabilinu. Ættkvíslin er nú talið eingerð, hún inniheldur aðeins Diprotodon optatum, stærsta þekkta pokadýr sem hefur verið til. Orðið diprotodon er gert úr forngrísku orðunum fyrir „tvær framtennur“. Diprotodon var til fyrir um 1,6 milljón árum þar til hún dó út fyrir um 44.000 árum.

Heimildir 

Pokadýr
Spendýr
Snorri Másson

Snorri Másson (fæddur 1. maí 1997) er íslenskur fréttamaður.

Snorri hefur starfað um tíma sem fréttamaður á Stöð 2 en hefur verið hlaðvarpsstjórnandi í hlaðvarpinu Skoðanabræður ásamt bróður sínum Bergþóri sem þeir byrjuðu með árið 2019. Hann lét þó að störfum sem hlaðvarpsstjórnandi í janúar 2022 til að einbeita sér betur að starfi sínu sem fréttamaður.

Heimildir

Stúdentar úr Menntaskólanum í Reykjavík
Íslenskir sagnfræðingar
Hlaðvarpsþættir
Geitin sjálf

Geitin sjálf (fæddur 16. janúar 1995) er íslenskur tónlistarmaður og annar helmingur dúósins Clubdub.

Tónlistarferill
Tónlistarferill Geitarinnar sjálfrar hófst árið 2013 þegar hann söng nokkur lög í nefndinni 12:00 í Verzlunarskóli Íslands.

Árið 2018 stofnaði Geitin sjálf tónlistardúó-ið Clubdub ásamt vini sínum Brynjari Barkasyni en þeir voru einmitt saman í 12:00. Þeir gáfu út fyrstu plötuna Juice Menu vol. 1 sem innihélt 7 lög, þar frægast var lagið Clubbed up sem er með yfir 2 milljónir spilanir á Spotify. Þeir gáfu út plötuna í miðjum júní 2018, helgina eftir það var þeim boðið að spila á Secret Solstice tónlistarhátíðinni. Sama ár gáfu þeir út lagið Eina sem ég vil ásamt rapparanum Aron Can. Árið 2019 gáfu þeir út smáskífuna Tónlist, þar var frægasta lagið Aquaman sem þeir gerðu ásamt Salsakommúninni og hefur yfir 1.6 milljónir spilana á Spotify. Árið 2020 gáfu þeir út lagið Deyja Fyrir Stelpurnar Mínar. 2021 kom síðan út smáskífan Clubdub ungir snillar með 4 lögum þar frægast Frikki dór 2012 sem hefur hlotið yfir 600 þúsund spilanir á Spotify. Árið 2022 gáfu þeir út lagið IKEA STELPAN og hlaut það yfir 60 þúsund spilanir á aðeins tveimur vikum.

Heimildir

Íslenskir tónlistarmenn
Stúdentar úr Fjölbrautaskólanum í Garðabæ
Þefpokamörður

Þefpokamörður (fræðiheiti: Dasyurus viverrinus), sem finnst aðeins í Ástralíu, er meðalstórt kjötætt pokadýr. Þeir eru útbreiddir og jafnvel algengir í Tasmaníu. Þeir hafa verið taldir útdauðir á meginlandinu síðan á sjöunda áratugi, en hafa verið fluttir aftur inn í afgirt helgisvæði árið 2016 og nýlega út í náttúruna í mars 2018. Það er ein af sex núverandi tegundum pokamarða.

Tenglar 

Pokadýr
Ratsjárstofnun

Ratsjárstofnun var íslenskt ríkisstofnun sem var undir utanríkisráðuneytinu. Hún var stofnuð árið 1987 eftir að ríkisstjórnir Íslands og Bandaríkjanna höfðu gert samning um að Íslendingar myndu taka yfir starfsemi og viðhald ratsjárstöðva Varnarliðsins. Stofnunin var lögð niður árið 2008 og verkefni þess flutt til hinnar nýstofnuðu Varnarmálastofnun.

Tilvísanir

Ytri tenglar 

 Opinber vefsíða (vefsafn)
Íslenskar ríkisstofnanir
Forseti Tékklands

Forseti Tékklands er þjóðhöfðingi Tékklands og yfirmaður herafla Tékklandshers. Forsætisráðherra Tékklands er stjórnarleiðtogi landsins.

Mest af völdum forsetans eru táknræn þar sem framkvæmdavaldið er í höndum ríkisstjórnar Tékklands sem forsætisráðherrann fer fyrir. Forsetinn hefur meðal annars það hlutverk að skipa ráðherra og forsætisráðherra, stjórnarmenn Seðlabanka Tékklands og tilnefna dómara í Stjórnlagarétt Tékklands.

Forsetinn er kjörinn til 5 ára í senn. Til 2012 var forsetinn kosinn af tékkneska þinginu, en síðan þá hefur hann verið kosinn í almennum kosningum.

Listi yfir forseta Tékklands

Tilvísanir
Forsætisráðherra Tékklands

Forsætisráðherra Tékklands er stjórnarleiðtogi ríkisstjórnar Tékklands sem fer með framkvæmdavald í landinu. Forsætisráðherrann er skipaður af forsetanum og situr í embætti meðan hann nýtur trausts meirihluta í fulltrúadeild tékkneska þingsins.

Listi forsætisráðherra Tékklands
Þeldýr

Þeldýr (fræðiheiti: Synapsida) er annar af tveimur helstu hópum dýra sem þróuðust úr grunnfóstri, hinn er sauropsíð (sauropsida), hópurinn sem inniheldur skriðdýr og fugla.

Tenglar 

Þeldýr
Frumsnjáldrur

Frumsnjáldrur (fræðiheiti: Pantotheria) er yfirgefin flokkun miðlífsalda spendýra. Þessi hópur er nú talinn óformlegur „sorpkörfu“ flokkun og hefur verið skipt út fyrir Dryolestida auk annarra hópa.

Úreld flokkun spendýra
Þelskriðdýr

Þelskriðdýr (fræðiheiti: Therapsida) er elsti vísir spendýra.

Forsöguleg dýr
Changzhou Benniu alþjóðaflugvöllurinn

Alþjóðaflugvöllur Changzhou Benniu (IATA: CZX, ICAO: ZSCG) (kínverska: 常州奔牛国际机场; rómönskun: Chángzhōu Bēnniú Guójì Jīchǎng) er flughöfn Changzhou borgar í Jiangsu héraði í Alþýðulýðveldinu Kína. Hann er meginflughöfn borgarinnar sem býður upp á innlendar og alþjóðlegar tengingar. Hann er bæði flugvöllur fyrir borgaralegt flug sem og herflugvöllur.
 
Flugvöllurinn er staðsettur um 18 kílómetra norðvestur af miðborg Changzhou. Á honum er ein flugstöð fyrir borgaralegt flug bæði innanlandsflug og alþjóðlegt. Árið 2019 afgreiddi flugvöllurinn um 4.1 milljónir farþega og um 33.000 tonn af farmi.

Saga 

Grunnur að flugvellinum var upphaflega byggður 1961. Árið 1985 var samþykkt að flugvöllurinn yrði notaður bæði fyrir hernaðarflug og til borgaralegra nota. Árið síðar var hann opnaður formlega fyrir farþega.

Líkt og með flesta alþjóðaflugvelli í Kína hefur flugvöllurinn verið margoft stækkaður, enda kominn yfir getu hvað varðar farþegafjölda. Hann hefur gengið í gegnum þrjár stóra áfanga endurbóta og stækkunar. Á árunum 1985 til 1986 var flugstöðvarbyggingin endurbyggð ásamt 2.200 metra flugbraut og flugsvæði. Annar stækkunaráfanginn var frá 1995 til 1996, með verulegri endurbyggingu og stækkun. Sá þriðji, frá 2009 til 2011, fól í sér lengingu flugbrautar í 3.400 metra, stækkun og endurnýjun flugvallarvega, flugstöðvarsvæðis og flugsvæðis. Ný 38.000 fermetra flugstöðvarbygging var opnuð 2011.

Sem stendur er flugvöllurinn opinn fyrir 26 innlendum og erlendum borgum, í hverri viku. Fyrirhugað er að fjölga tengingum verulega.

Samgöngur við flugvöllinn 
 
Strætisvagnar og gott vegakerfi tengja flughöfnina við miðborg Changzhou og nærliggjandi svæði. Í uppbyggingu er Snarlestartenging borgarinnar við flugvöllinn.

Flugfélög 

Á flugvellinum eru flugfélögin China Eastern Airlines, Shenzhen Airlines, Sichuan Airlines og China South Airlines þar umsvifamest. Meðal erlendra flugfélaga eru: Thai Lion Airlines, Vietjet Airlines, Vietnam Airlines, Nok flugfélagið og „Lao Aviation“.

Flugleiðir 
 
Flugvöllurinn býður meira en 20 flugleiðir til innlendra borga og sex erlendra borga. Flestir áfangastaðir eru innan Kína, en einnig eru alþjóðaflug frá Bangkok, Vientiane, Taípei, Hong Kong, Makaó, Osaka og fleiri staða.

Tölfræði

Tenglar 
 
 Changzhou borg.
 Jiangsu hérað.
 Kínverskur vefur alþjóðaflugvallarins Changzhou Benniu
 Vefsíða Travel China Guide um Changzhou Benniu flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.

Heimildir

Tilvísanir 

 
 

 
Flugvellir í Kína